《和王宗礼送行韵》
宋代·王炎

羊肠官路困跻攀，为米低头亦厚颜。
尚欲束装趋帝阙，未能尽室返家山。
青云新贵争先进，空谷幽人去不还。
我独行藏两无取，狐疑丘壑市朝间。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。